[bookmark: _Hlk188352294]Iepirkuma komisijas 25.05.2026. sēdē sniegtās atbildes uz ieinteresētā piegādātāja uzdotajiem jautājumiem atklātā konkursā 
[bookmark: _Hlk149651422][bookmark: _Hlk115345264]“Traktortehnikas rezerves daļu un servisa pakalpojumu iegāde” 
(identifikācijas Nr. VALIC 2025/126/BN-P-AK)

Jautājums:
Lūdzu veikt precizējumu par to, kādi dati ir jāievada Finanšu piedāvājuma kopsavilkumā, norādot nepieciešamo informācijas apjomu un aizpildīšanas prasības.
Lūdzam sniegt skaidrojumu, lai nodrošinātu korektu dokumenta sagatavošanu un iesniegšanu.

Atbilde:
Finanšu piedāvājuma kopsavilkumā jānorāda visas iepirkuma priekšmeta daļā norādītās tehnikas veicamo remontdarbu 1 darba stundas kopējās izmaksas un visas iepirkuma priekšmeta daļā norādītās tehnikas iespējamo maināmo detaļu/sniegtā pakalpojuma kopējās izmaksas. Kā arī 1 km izbraukuma remonta pie pasūtītāja izmaksas un 1 km evakuācijas izmaksas.

Jautājums:
Vēlamies informēt par būtiskām kļūdām tehnikas specifikācijā iepirkuma sadaļā Nr. 1, kas attiecas uz Caterpillar tehniku. Ir konstatēts, ka ir nepareizi norādīti tehnikas sērijas numuri, kā arī filtru skaits tehnikai D6K. Tāpat kļūdaini norādīti sērijas numuri tehnikai 420F2 un 140AWD, kā arī nepareizi norādīts hidrauliskās eļļas maiņas daudzums tehnikai 422F2. Lūdzam pārskatīt un precizēt tehnisko specifikāciju.

Atbilde: 
Iepirkuma komisija skaidro un precizē, ka 
1) tehnikas sērijas numuri ir ņemti no šīs tehnikas reģistrācijas apliecībām, un ir norādīti pareizi,
2) gatavojot tehnisko specifikāciju, ir ieviesusies drukas kļūda attiecībā uz transmisijas eļļas mērvienību tehnikai Caterpillar 420F2 IT, un eļļas cena šajā un visās pārējās finanšu piedāvājuma pozīcijās ir jānorāda par 1 litru; tehnikai Caterpillar 422F2 finanšu piedāvājumā jau ir norādīts, ka hidrosistēmas eļļas cena ir jānorāda par 1 litru.

Jautājums:
Vēlamies informēt par konstatētām neprecizitātēm tehniskajā specifikācijā iepirkuma sadaļā Nr. 1, kas attiecas uz Caterpillar tehniku.
Konstatēts, ka:
•	Lūdzam precizēt, kurš no tehnikas(visām tehnikām) hidrauliskajiem sūkņiem ir paredzēts tehniskajā specifikācijā, jo no sniegtās informācijas nav iespējams viennozīmīgi noteikt attiecīgo mezglu.
•	Lūdzam precizēt tehniskajā specifikācijā norādīto mezglu “transmisija”, jo no sniegtās informācijas nav saprotams, kas konkrēti ar šo mezglu ir domāts un kādi komponenti vai agregāti tajā ir iekļauti. Lūdzam sniegt detalizētāku skaidrojumu vai precizēt attiecīgo pozīciju.
•	Esam konstatējuši, ka tehnikām, kura ir aprīkota ar DEF un ARD sistēmām, tehniskajā specifikācijā nav iekļauti attiecīgie filtri un apkopes komponentes. Lūdzam pārskatīt specifikāciju un veikt nepieciešamos precizējumus, iekļaujot visas ar minēto sistēmu apkopi saistītās pozīcijas.
•	Kā arī lūdzam veikt attiecīgus precizējumus un izmaiņas sadaļās “Finanšu piedāvājums” un “Tehniskā specifikācija”, ņemot vērā iepriekš minētās un jau iepriekš veiktās izmaiņas, lai nodrošinātu dokumentācijas savstarpēju atbilstību un korektu piedāvājuma sagatavošanu.
Lūdzam pārskatīt tehnisko specifikāciju un veikt nepieciešamos precizējumus, lai nodrošinātu korektu piedāvājuma sagatavošanu.

Atbilde: 
Iepirkuma komisija skaidro, ka:
· šeit ir domāts galvenais hidrauliskais sūknis, kāds ir katrai CAT tehnikai, riteņtraktoru pārnesumkārbas sūknis tehniskajā specifikācijā nav prasīts. 
· transmisija – domāts jebkuras transmisijas (ritošās daļas) remontdarbu 1 stundas izmaksas.
· ja minētās tehnikas komponentes nav iekļautas tehniskajā specifikācijā, tad to cenas nav jāiesniedz, jo 1.iepirkuma daļa ir servisa pakalpojumi nevis rezerves daļu iepirkums.
· tehniskajā specifikācijā un finanšu piedāvājumā precizējumi netiks veikti.
Iepirkuma komisija informē, ka tehniskā specifikācija netiks precizēta.

Iepirkuma komisijas sniegtās atbildes un skaidrojumi ir neatņemama atklāta konkursa nolikuma sastāvdaļa

